l-Orizzont Storja fl-ewwel paġna dwar soru Maltija li kienet f’koma minħabba l-Covid-19. Is-soru Carmela Chetcuti li hija Maltija imma tgħix f’Detroit fl-Istati Uniti kienet l-unika minn sitta fi sptar li rnexxielha tirkupra mill-Covid-19. U messaġġ minn veteran tal-gwerra Philip Khan. Ħuħ tewmi miet mitt sena ilu bl-influwenza Spanjola u hu miet bil-Covid-19. Bit-titlu dan ir-rapport: L-istorja minsija dejjem tirrepeti ruħha, u hekk huwa il-messaġġ li għadda dan il-veteran tal-gwerra. U żvilupp lokali f’Malta: Covid-19. Jibdew jittaffew l-ewwel miżuri. The Malta Independent: Il-prim ministru jħabbar kif ir-restrizzjonijiet dwar il-Covid-19 se jinterħew xi ftit hekk kif min-nhar it-Tnejn, se jkun hemm negozji li jerġgħu jiftħu għall-pubbliku. Il-massimu tal-għadd ta’ persuni li jistgħu jinġabru f’ġemgħa pubblika se jkun erbgħa. U l-aġent kummissarju tal-pulizija Carmelo Magri qal li huwa kunfidenti li l-investiment li sar fil-unit tal-atti kriminali finanzjarji se jgħin lill-pajjiż biex jilħaq il-miri stipulati biex ikunu missielta reati konnessi ma’ ħasil ta’ flus u jkun evitat li l-pajjiż ikun inkluż fil-lista il-griża. In-Nazzjon: Il-wellbeing u l-istil tal-ħaddiema għandhom jingħataw prijorita’. Hekk sostna il-kap tal-partit nazzjonalista Adrian Delia meta lbieraħ filgħodu indirizza seminar organizzat mill-partit nazzjonalista fl-okkazjoni ta’ Jum il-Ħaddiem. Qal li dan il-jum huwa jum ta’ ċelebrazzjoni lejn il-ħaddiema kollha tal-gżejjer Maltin fi kwalunkwe settur għaliex il-ħaddiem Malti f’kull jum tas-sena juri li hu ħaddiem li jixraqlu tifħir u ringrazzjament. U storja ritratt: f’ġest simboliku ta’ apprezzament il-bieraħ f’Jum il-ħaddiem, il-partit nazzjonalista permezz tal-volontiera qassam prodotti tal-ħelu lill-ħaddiema li bħalissa jinsabu fl-ewwel filliera fil-ġlieda kontra l-coronavirus. Times of Malta Bl-istorja prinċipali dwar kif se jibdew jintreħew gradwalment uħud mill-miżuri imposti minħabba l-Covid-19. Il-ġurnal jirrapporta kif jibdew jiftħu xi ħwienet min-nhar it-Tnejn imma iridu jintlibsu il-maskri. Ir-rapport huwa akkumpanjat b’ritratt pittoresk li juri xena sabiħa mir-Rebbiegħa bil-fjuri hekk kif tibda fażi ta’ tama ġdida anki fir-restrizzjonijiet dwar il-Covid-19. U l-prim ministru Robert Abela skont The Times, ammetta li kkummissjona dgħajsa biex tibgħat lura l-immigranti lejn l-Libya fil-weekend tal-Għid il-Kbir, iżda qal li din kienet missjoni ta’ salvataġġ u mhux pushback.